Santa Bárbara (Vila do Porto)

**Santa Bárbara** je obec (freguesia) v okrese (concelho) Vila do Porto, nachádzajúca sa na ostrove Santa Maria, v Azorskom súostroví.

## Geografia
Nachádza sa v údolí v severovýchodnej časti ostrova Santa Maria. Na severe a východe hraničí s Atlantickým oceánom, na juhovýchode s obcou Santo Espírito, na juhozápade s obcou Almagreira a na západe s obcou São Pedro.

Obec je rozdelená do niekoľkých miestnych častí: *Termo da Igreja* – centrum obce, *Norte*, *Lagos*, *Lagoínhas*, *Feteiras*, *Pocilgas*, *Pico do Penedo*, *Poço Grande*, *Boa Vista*, *Forno*, *Barreiro*, *Fajã de São Lourenço*, *Arrebentão*, *Tagarete*, *Eira Alta* a *Ribeira do Amaro*.

Nezameniteľný krajinný ráz obce prispel k priestorovému rozptýleniu obydlí obklopujúcimi celé údolie. K tomu typická architektúra domov s typickými komínmi a s bielymi fasádami v kombinácii s vonkajším lemovaním okien a dverí modrou *anil* farbou, prispieva k tomu, že obec je považovaná za najmalebnejšiu lokalitu nielen na ostrove Santa Maria, ale aj v rámci celých Azorských ostrovov.

### Povrch
Oblasť pozostáva z geologického čadičového kameňa a škváry, premenených tlakmi a zvetrávaním. V miestnej časti *Arrebentão* sa nachádza bývalý lom *Poço da Pedreira* , kde boli tieto ložiská odkopávané a používané na stavbu domov, čo vysvetľujú vertikálne svahy lomu. Z geologického pohľadu a úrovne zmien sú pyroklastické usadeniny konsolidované a nadobudli červenú farbu, z čoho bol odvodený aj názov lokality: *Pico Vermelho*.

### Vodstvo
Prírodná krajina je mimoriadne krásna a vyznačuje sa horami a hlbokými údoliami, na dne ktorých tečú riečky a potoky. Medzi najvýznamnejšie patria : *Ribeira de Santa Barbara* zbierajúca vody zo všetkých prítokov zo severovýchodnej časti pohoria Pico Alto transformujúca sa neskôr na *Ribeira do Amaro* a vytvárajúca asi 40 m vysoký vodopád *Cascata do Tagarete*, či *Ribeira do Salto* ukončená asi 25 m vysokým vodopádom *Cascata CaiÁgua* na východnej strane ostrova. 

## Dejiny

Osídlovanie oblasti začalo v 16. storočí o čom svedčí aj skutočnosť, že sa záliv *São Lourenço* objavil na Mape Azorských ostrovov *AÇORES INSULAE* z roku 1584 a bol identifikovaný ako *La Prainha*, neskôr označovaný ako *Villa da Prainha*. 

Osadníci pochádzali z vidieckych oblastí *Algarve* a *Alentejo* z Portugalskej pevniny čo sa prejavilo na topologických vplyvoch vo vidieckych domoch a dedinách regiónu.

Opis obce zverejnený v *Álbum Açoriano* z roku 1903 ju označoval ako najchudobnejšiu na ostrove, pričom jej obyvatelia sa venovali pestovaniu pšenice, zemiakov a chovu dobytka 

V roku 1965 bola zahájená v miestnej časti *Norte* prevádzka vojenskej základne LORAN (LOng RAnge Navigation), ktorá bola súčasťou reťazca NATO-D a fungovala ako stĺp pre Atlantický oceán a koordinovala diaľkovú navigáciu so stanicami na ostrovoch Flores a Porto Santo.
Vo svojej dobe bol komplex postavený a prevádzkovaný francúzskou armádou, ktorá vybudovala komunitu, ktorá zahŕňala nielen prevádzkové zariadenia, ale aj rezidencie a domy pre svojich funkcionárov, vrátane ulíc, športovísk a zelených plôch.
Prevádzka bola ukončená 31. decembra 1977 a od roku 1980 bol komplex uzatvorený. Od tej doby je opustený a chátra.

## Demografia
Výrazný krajinný reliéf s hlbokými údoliami viedol ku vzniku izolovaných osídlení miestneho obyvateľstva s počtom do 100 obyvateľov, rozdelených v súčasnosti do miestnych častí nachádzajúcich sa pozdĺž regionálnej cesty E.R. 1-1ª, ktorá obklopuje ostrov.

## Populačný vývoj
Populačný vývoj v obci Santa Bárbara*'  <br />
	
<timeline>
# Instituto Nacional de Estatística
Colors =
  id:hellgrau    value:gray(0.7)
  id:dunkelgrau  value:gray(0.9)

ImageSize = width:450 height:auto barincrement:30
PlotArea = left:40 right:20 bottom:28 top:10
AlignBars = justify
DateFormat = yyyy
Period = from:0 till:2000
TimeAxis = orientation:horizontal
ScaleMajor = gridcolor:hellgrau unit:year increment:500 start:0
ScaleMinor = gridcolor:dunkelgrau increment:100 start:0

PlotData=
  color:skyblue width:20 shift:(20,-4) fontsize:S
  bar:1864 from:start till:959 text:"959"
  bar:1878 from:start till:1073 text:"1.073"
  bar:1890 from:start till:1056 text:"1.073"
  bar:1900 from:start till:1087 text:"1.087"
  bar:1911 from:start till:1087 text:"1.087"
  bar:1920 from:start till:1181 text:"1.181"
  bar:1930 from:start till:1268 text:"1.268"
  bar:1940 from:start till:1430 text:"1.430"
  bar:1950 from:start till:1699 text:"1.699"
  bar:1960 from:start till:1750 text:"1.750"
  bar:1970 from:start till:1248 text:"1.248"
  bar:1981 from:start till:621 text:"621"
  bar:1991 from:start till:512 text:"512"
  bar:2001 from:start till:480 text:"480"
  bar:2011 from:start till:405 text:"405"
  bar:2021 from:start till:370 text:"370"
</timeline>

== Ekonomika a infraštruktúra ==
Primárnym zdrojom príjmov miestneho obyvateľstva je poľnohospodárstvo, doplnené rybolovom, obchodom a cestovným ruchom.<br />
Obec, ktorá je známa svojou typickou architektúrov domov rozptýlených po celomm údolí, je prezývaná aj tiež ako *„Freguesia Presépio“* (Betlehémska obec), čo z nej robí vyhľadávaný cieľ turistov. 


Turistickým centrom obce je záliv *São Lourenço* nachádzajúci sa na východnom pobreží. Patrí medzi najkrajšie zátoky celého súostrovia s vinicami tiahnucími sa po svahoch od vrchu až k oceánu, vytvárajúce dojem amfiteátra tvoriaceho ochranú bariéru pred vetrom a zároveň zabezpečujúceho prirodzené dohrievanie viniča. <br /> 
Práve miestna mikroklíma zálivu prispela k rozvoju vinárskeho priemyslu na ostrove.

== Referencie ==


== Iné projekty ==


== Zdroje ==
* 
* PUIM, Arsénio Chaves. *As Ribeiras de Santa Maria, Seus Percursos & História*. Vila do Porto : Jornal *O Baluarte de Santa Maria'', 2009. 133 p.

Kategória:Obce v Portugalsku
Kategória:Azory